section_heading: Ratni put
paragraph_text: Brigada djeluje u sklopu Operativne zone Osijek. Od 3. siječnja 1992., kada je u Sarajevu potpisano primirje, 107. brigada nalazila se u obrambenom rasporedu u zoni sela Nard uz rijeku Dravu do granice s Mađarskom. Njene snage u veličini otprilike jedne bojne držale su otprije i dio teritorija u Baranji, s tim što su se te posade zbog teških uvjeta mijenjale svakih 12 ili 24 sata.